

**VI. Abigél Országos Minősítő Táncfesztivál**

**2018. április 21-22. (szombat-vasárnap)**

**Nyíregyháza Continental Aréna**

**Versenykiírás**

Az Abigél Többcélú Intézmény és a Pro Homo Egyesület közös szervezésében kerül megrendezésre Magyarország egyik legnagyobb nemzetközi minősítő táncversenye,

a VI. Abigél Országos Minősítő Táncfesztivál, melyre szeretettel meghívjuk Önöket, és csoportjaikat. A 2017-es évtől az országban csak nálunk 4 besorolás (A, B, C, D kategória) szerint 10 tánckategóriában lehet nevezni. Versenyünk nemzetközi, mivel a szomszédos országokból is évről évre egyre több versenyző érkezik hozzánk. A verseny 2018. április 21-22. (szombat-vasárnap) 9:00-tól a nyíregyházi Continental Arénában kerül megrendezésre.

A megszokott versenyzői, koreográfusi és egyesületi különdíjakkal és fődíjakkal várunk mindenkit. Versenyünket ismerjék meg jobban a honlapon megtalálható versenyszabályzat által, ami minden fontos információt tartalmaz a nevezéssel kapcsolatban.

**A verseny célja, értékelési szempontok:**

* A versenyen résztvevők tánctudásának és a bemutatott koreográfiák technikai, művészi kivitelezésének értékelése.
* A versenyen bemutatott koreográfiák zeneválasztásának és a kiválasztott zenének megfelelő táncos megfogalmazásának, valamint a hozzá illő kosztümben és szellemben történt kivitelezésének értékelése.

**Kategóriánként a produkciókat zsűri minősíti:**

* **Kiemelt Arany minősítés:** a zsűri összesen adható pontszámának 90%-át kell elérni.
* **Arany minősítés:** a zsűri összesen adható pontszámának 80%-át kell elérni.
* **Ezüst minősítés:** a zsűri összesen adható pontszámának 70%-át kell elérni.
* **Bronz minősítés:** a zsűri összesen adható pontszámának 60%-át kell elérni.
* **Versenyzői, Koreográfusi és Egyesületi Különdíjak, Fődíjak**

**Azok a koreográfiák, amelyek kiemelt arany minősítést szereznek, a következő versenyünkön már eggyel magasabb besorolásban versenyezhetnek!**

**Értékelési szempontok:**

* koreográfia **/max.10 pont/,**
* technikai elemek precíz kivitelezése **/max.10 pont/,**
* előadásmód **/max.10 pont/.**

**A verseny helye és ideje:**

**Helye: Nyíregyháza Continental Aréna (4400 Nyíregyháza, Géza utca 8-16).**

**Ideje:** **2018. április 21-22. (szombat-vasárnap) 09:00-tól.**

**Belépődíj:**

**Felnőtt**: 1500 Ft/fő

**Gyerek, nyugdíjas**: 800 Ft/fő (6 éves kor alatt a belépés ingyenes)

**A versenyre nevezhetnek:**

A verseny nyílt.

Nevezhetnek egyének, egyesületek, alapítványok által működtetett tánccsoportok, művészeti iskolák, önszerveződéssel létrejött tánccsoportok, melyeknek nem szükséges jogi személlyel rendelkezniük.

**Besorolás:**

**„A” kategória:**

Ide tartoznak azok a táncosok, akik már több éve táncolnak, így magasabb tánctudással rendelkeznek, évente több hazai és külföldi versenyen is részt vesznek, valamint azokon kiemelkedő eredményeket érnek el.

**„B” kategória:**

Ide tartoznak azok a táncosok, akik évente több versenyen is részt vesznek, és számos kiemelkedő eredményt értek el hazai versenyeken.

**„C” kategória:**

Ide tartoznak azok a táncosok, akik évente 1-2 versenyre jutnak el, és eddig nem értek el jelentősebb eredményeket.

**„D” kategória:**

Ide tartoznak azok a kezdő táncosok, akik még nem vettek részt országos táncversenyen.

**Kategória:**

* Szóló (1 fő)
* Duó/trió (2-3 fő)
* Csoport (4-12 fő)
* Formáció (13 főtől)

**Korcsoport:**

* Mini (4 – 6 év)
* Gyermek (7 – 10 év)
* Junior (11 – 14 év)
* Ifjúsági (15 – 17 év)
* Felnőtt (18 – 35 év)
* Senior (36+ év )

**Tánckategóriák:**

* Néptánc
* Társastánc
* Moderntánc
* Hip-hop
* Show - tánc
* Balett
* Mazsorett/Twirling
* Hastánc
* Akrobatikus rocky
* Nyílt

**Nevezési határidő:**

**Online nevezési rendszerünket 2018. február 01-jén nyitjuk meg, és 2018. április 01-jén éjfélkor zárjuk le!**

**Nevezés:**

**Nevezni versenyünk online nevezési rendszerén keresztül lehet, mely a** [**www.abigeltancfesztival.hu**](http://www.abigeltancfesztival.hu) **internetes oldalon található meg!**

**Nevezési díj:**

 **Szóló, duó/trió: 2000 Ft/fő**

 **Csoport (4-12 fő): 1200 Ft/fő**

 **Formáció (13 főtől): 1000 Ft/fő**

(A nevezett koreográfiában résztvevők létszáma szorzandó az egy fő nevezési díjával).

**A nevezési díjak befizetésének határideje:**

**2018. április 01. (vasárnap)**

**A nevezési díj befizetésének módja:**

A nevezési díjakat a következő számlaszámra kérjük elutalni:

**Számlatulajdonos:** Abigél Többcélú Intézmény

**Számlaszám:** 68800099-11056627

**Nemzetközi számlaszám:** HU41 6880 0099 1105 6627 0000 0000

**BIC kód:** TAKBHUHBXXX

Közleményben kérjük feltüntetni a nevező iskola, egyesület, vagy versenyző nevét.

**Számlázás:**

A nevezési díjak befizetését igazoló számlát minden versenyző a verseny napján, a helyszínen fogja megkapni!

**A helyszínen, a verseny napján a nevezési díjak befizetésére, valamint a létszám módosítására már nincs lehetőség!**

**Zenei anyag**:

Elküldésének határideje: **2018. április 01. (vasárnap).**

A versenyzők zenéit előzetesen kell elküldeni az abigeltancfesztival@gmail.com email címre, a résztvevő egyén, iskola vagy egyesület nevével ellátva. Megkérünk mindenkit, hogy biztonsági okokból a versenyzők zenéit hozzák magukkal a versenyre CD-n.

**Tánctér:**

Mérete 12 méter x 20 méter. Burkolata: balett szőnyeg.

**Díjazás:**

Kupa, érem, oklevél, emléklap, minden versenyzőnek ajándék.

* Versenyzői Különdíjak - Ajándékcsomag
* Koreográfusi Különdíjak – Ajándékcsomag
* Tánciskolás/Egyesületi Különdíjak - Ajándékcsomag
* „ABIGÉL-KUPA” Versenyzői Fődíjak – Ajándékcsomag és Trófea
* „ABIGÉL-KUPA” Koreográfusi Fődíjak – Wellness hétvége és Trófea
* „ABIGÉL-KUPA” Tánciskolás/Egyesületi Fődíjak – Ajándékcsomag és Trófea

**Zsűri:**

A szervezők által felkért Magyarországon és külföldön is elismert szakemberek, táncpedagógusok, koreográfusok, táncművészek, akikről bővebb információt versenyünk honlapján, a [www.abigeltancfesztival.hu](http://www.abigeltancfesztival.hu) oldalon találhatnak.

**Forgatókönyv:**

A forgatókönyvet mindenkinek e-mailben fogjuk kiküldeni, valamint a

[www.abigeltancfesztival.hu](http://www.abigeltancfesztival.hu) honlapról is letölthető lesz.

**Egyéb információk:**

**A versenyről videó felvétel, és képek készülnek, amelyek a verseny után feltöltésre kerülnek a verseny honlapjára, a** [**www.abigeltancfesztival.hu**](http://www.abigeltancfesztival.hu) **oldalra.**

**Lehetőség lesz a helyszínen a rendezvenyfotozas.hu csapata által készített képek megvásárlására, valamint a versenyen készült videó felvétel megrendelésére.**

**A legjobb produkciókból összeállított műsort a Nyíregyházi televízió későbbi időpontban sugározni fogja, valamint az interneten is megtekinthető lesz.**

**A versennyel kapcsolatos kérdéseiket a következő elérhetőségeken tehetik fel:**

**Honlap:** [www.abigeltancfesztival.hu](http://www.abigeltancfesztival.hu)

**Facebook:** Abigél Országos Minősítő Táncfesztivál

**E-mail:** abigeltancfesztival@gmail.com

**Telefon:** 0620/998-6340

Sikeres felkészülést kívánunk!

**Nyíregyháza, 2017. december 15.**

 **Lázár Dániel**

 főszervező